《留槎阁》
宋代·陈舜俞

闻说欧川似沃洲，一溪分作雨溪流。
长桥跨岸虹垂地，高阁凌空蜃吐楼。
浩荡乾坤供醉眼，凄凉风雨送行舟。
凭谁为问乘槎客，未必无人犯斗牛。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。